CELEX: 31992R3180
Language: ro
Date: 1992-10-28 00:00:00
Title: Commission Regulation (EEC) No 3180/92 of 28 October 1992 concerning the classification of certain goods in the combined nomenclature

02/Volumul 5
            
            
               RO
            
            
               Jurnalul Ofícial al Uniunii Europene
            
            
               118
            
         31992R3180
   
               L 317/64
            
            
               JURNALUL OFÍCIAL AL UNIUNII EUROPENE
            
         REGULAMENTUL (CEE) NR. 3180/92 AL COMISIEI
   din 28 octombrie 1992
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 1039/92 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, marfa descrisă în coloana 1 a tabelului anexat la prezentul regulament trebuie încadrată la codul NC corespunzător, indicat în coloana 2, în conformitate cu explicațiile indicate în coloana 3;
   întrucât ar trebui ca informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu drepturile instituite prin prezentul regulament să poată fi în continuare invocate de către titularul acestora, pe parcursul unei perioade de trei luni, în conformitate cu dispozițiile articolului 6 din Regulamentul (CEE) nr. 3796/90 (3), în cazul în care acesta a încheiat un contract precum cel menționat la articolul 14 alineatul (3) litera (a) sau (b) din Regulamentul (CEE) nr. 1715/90 al Comisiei (4);
   întrucât măsurile prevăzute de prezentul regulament sunt conforme cu avizul Comitetului pentru nomenclatură,
   ADOPTĂ PREZENTUL REGULAMENT:
   Articolul 1
   Marfa descrisă în coloana 1 a tabelului anexat trebuie încadrată în Nomenclatura Combinată la codul NC corespunzător, indicat în coloana 2 a tabelului menționat anterior.
   Articolul 2
   Informațiile tarifare obligatorii emise de autoritățile vamale ale statelor membre care nu sunt conforme cu drepturile instituite prin prezentul regulament pot fi în continuare invocate de către titularul acestora, în conformitate cu dispozițiile articolului 6 din Regulamentul (CEE) nr. 3796/90, pe parcursul unei perioade de trei luni, în cazul în care acesta a încheiat un contract precum cel menționat la articolul 14 alineatul (3) litera (a) sau (b) din Regulamentul (CEE) nr. 1715/90.
   Articolul 3
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 octombrie 1992.
      
         
            Pentru Comisie
         
         Christiane SCRIVENER
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 110, 28.4.1992, p. 42.
   
      (3)  JO L 365, 28.12.1990, p. 17.
   
      (4)  JO L 160, 26.6.1990, p. 1.
   ANEXĂ
   
               Descrierea mărfurilor
            
            
               Clasificare
               Codul NC
            
            
               Explicație
            
         
               (1)
            
            
               (2)
            
            
               (3)
            
         
               Subansamblu destinat să fie introdus într-un cuptor cu microunde, cuprinzând o placă de circuite imprimate integrând într-o singură unitate alimentarea electrică și funcțiile logice. Alimentarea electrică cuprinde un transformator, un redresor și un regulator de tensiune. Placa de circuite imprimate comandă, de asemenea, circuitele de control al temperaturii și un întrerupător automat acustic. În afară de aceasta, unitatea conține un ceas și este înconjurată de un cadru metalic care oferă protecție termică și electrică și care face parte integrantă din cuptorul însuși.
            
            
               8537 10 99
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 2 litera (a) de la secțiunea XVI, precum și cu textul codurilor NC 8537, 8537 10 și 8537 10 99.